دانیەڵ برۆول
دانیەڵ برۆوڵ (ئیسپانی: Daniel Brühl) (لەدایکبووی ١٩٧٨، بارسێلۆنا، ئیسپانیا) ئەکتەرێکی سینەمایییە.

ژیان
دایکی مامۆستا بووە و باوکیشی دەرھێنەری تەلەڤزیۆنی ئەڵمانی (ھانۆ بڕۆوڵ) بووە. دوای ماوەیەکی کەم لەدایکبوونی، خێزانەکە ماڵیان دەگوازنەوە بۆ شاری (کۆڵۆن) لە ئەڵمانیا و (دانیەڵ) لەوێدا گەشە دەکات. ئاکتەرەکە بێخەوش بەزمانەکانی "ئەڵمانی، ئسیپانی، ئینگلیزی، پورتوگالی، فەرەنسی، و کەتەلۆنی" قسە بکات
سەرەتا لە تەمەنی ١٤ ساڵی دەستی کردووە بەکاری نواندن لە زنجیرە تەلەڤزیۆنی ئەڵمانی Freunde fürs Leben، و بەردەوام بووە لە ڕۆڵگێڕان لە چەند بەرھەمێکی تەلەڤزیۆنی و ھەنێک فیلمی بچووکدا. بەڵام سەرەتای دەرکەوتنی (برۆوڵ) لەساڵی ٢٠٠٣ ـەوە دەستی پێکرد ئەویش بەنواندنی رۆڵی (ئاڵێکس) لە فیلمی Good Bye Lenin! کە تیایدا ڕۆڵی کوڕێکی گەنج دەبینێت کە پێویستە ھەواڵی شکانی "ئەڵمانیای ڕۆژھەڵات" لەدایکە دڵناسکەکەی بشارێتەوە دوای ئەوەی کە لە کۆمایەکی درێژخایەن بەھۆش دێتەوە، (برۆوڵ) بۆ ئەو ڕۆڵەی بۆ خەڵاتی گۆڵدن گڵۆب پاڵێورا
لەو کاتەوەش ئاکتەرەکە ساڵ بەساڵ ھەنگاوی چاکتری بەرەو پێش ناوە، لەوانەش ڕۆڵ بینینی لە فیلمی The Bourne Ultimatum لەگەڵ ئاکتەر (مات دەیمن). ھەروەھا لە ساڵی ٢٠٠٩ (برۆوڵ) دەرفەتی ئەوەی بۆ ڕەخسا کە بەژداری بکات فیلمی Inglourious Basterds 
کە لە دەرھێنانی یەکێک لە گەورەترین دەرھێنەرەکانی ھۆڵییود (کوینتن تارەنتینۆ) و نواندنی چەندەھا ئاکتەری گەورەی وەکو (براد پێت، کریستۆف ڤاڵتز، و مایکڵ فاسبێندەر) بوو

فیلمەکان
چەند فیلمێكی سەركەوتوو كە لەو كاتەوە ڕۆڵی تێیاندا بینیوە:

Rush (2013)

Woman in Gold (2015)

Colonia (2015)

Captain America: Civil War (2016)

فیلمەکانی داهاتووی
لە پڕۆژەكانی داهاتووشی:
Alone in Berlin (2016)

The Promise (2016)

The Zookeeper's Wife (2016)

God Particle (2017)

سەرچاوەکان

وتارە ھەتیوەکان
زیندووان
لەدایکبووانی ١٩٧٨
ئەکتەرە ئەورووپییەکان
دەرھێنەرانی فیلمی ئیسپانی
ئەکتەرە ئیسپانییە نێرەکانی تەلەڤیزیۆن
براوەکانی خەڵاتی فیلمی ئەورووپی بۆ باشترین ئەکتەر
دەرھێنەرانی فیلمە ئەڵمانییەکان
بەرھەمھێنەرانی فیلمە ئەڵمانییەکان
بەرھەمھێنەرانی فیلمە ئیسپانییەکان